tartuNLP/wikipedia-smugri-20251201 huggingface dataset:
Neuroos

Neuroos (varasem nimetus psühhoneuroos, ladina "neurosis") on psüühilistest teguritest tingitud (psühhogeenne) tervisehäire. Nimetust "neuroos" on kasutatud tervisehäirete kohta, mida ei saa seletada kehaliste talitlushäiretega ja mida on seostatud närvisüsteemi või koguni iseloomu eripäradega. Neuroosi on eristatud ärevushäiretest ja depressioonist.
Mõne allika andmetel on tänapäeval meditsiinis neuroosi kui termini kasutamisest suuresti loobutud. RHK-10 (1992 inglise keeles ja 1993 ja 1996 eesti keeles) ei kasuta enam diagnoosimisel neuroosi mõistet. RHK-9-s on see veel sees. 
Neuroos kui neurootiline häire.
Neuroos kitsamas tähenduses on neurootiline häire – orgaanilis(t)e tekkepõhjus(t)eta psüühiline häire, mis sagedasti kujuneb välja pikka aega mõjuva ärritaja (teguri(te)) tagajärjel. 
Neuroosi liigid: 
Neuroos kui psüühikahäirete klass.
Neuroos laiemas tähenduses on funktsionaalsete psüühikahäirete klass.
Neuroos sisaldab kurnatust, aga mitte luulusid ega hallutsinatsioone, mistõttu neurootiline käitumine ei lähe sotsiaalselt aktsepteeritavatest piiridest välja. Neuroos on tuntud ka kui psühhoneuroos või neurootiline hälve ja seega selle all kannatavaid inimesi kutsutakse neurootikuteks.
Eesti Entsüklopeedia definitsiooni kohaselt on neuroos negatiivsete emotsioonide küllaste psüühiliste elamuste (psühhotrauma) tagajärjel tekkinud psüühikahaigus, mis avaldub põhiliselt tunde- ja tahteelu hälvetena. Ilmnevad ülitundlikkus, erutuvus, emotsionaalne labiilsus, norutunne, ärevus, kindlusetus, teotahte nõrgenemine, kergesti väsimine ja mõningad talitluslikud muutused (vegetatiivse labiilsuse nähud). Tegelikkuse tunnetamise (tajumise, mõtlemise) ja oma tegevuse juhtimise võime ei ole neuroosi korral häiritud (erinevalt psühhoosidest) ning on säilinud kriitilise eneseanalüüsi võime; närvisüsteem on koekahjustusteta. Neuroosi nähud sõltuvad isiksusest ja temperamendi tüübist. 
Põhilised vormid: depressiivne neuroos, hüsteeria, neurasteenia, psühhasteenia ja sundneuroos. Mõnel juhul võivad neuroosi nähud avalduda mõne siseelundi (südame, seedeelundite) talitluse funktsionaalse häirena (psühhosomaatilised haigused, näit psühhosomaatilised südamehäired). Ebasoodsate olude ja ravi hilinemise korral võib neuroos kesta aastaid, süveneda ja muutuda raskesti ravitavaks või ravimatuks. Neuroosihaigete ravi on kompleksne, selles on olulised tervislik eluviis ja psühhoteraapia.
Ahassuumadu

Ahassuumadu ("Leptotyphlops") on ahassuumadulaste sugukonna maoperekond.
Roomajate andmebaasi klassifikatsioon.
Ahassuumadude perekonda klassifitseeritakse roomajate andmebaasis järgmised maoliigid:
Levila.
Need maod on levinud Sahara-taguses Aafrikas.
Psühhotrauma

Psühhotrauma on negatiivsetest emotsioonidest küllastunud elamus. 
Äge psühhotrauma on ühekordne ülitugeva negatiivse emotsiooniga elamus, emotsionaalne vapustus. Seda võib põhjustada näiteks lähedase inimese ootamatu kaotus, suur õnnetus või eluohtlik olukord. 
Kroonilist psühhotraumat tekitab negatiivsete tundeelamuste pikaajaline toime või ühetaolise traumeeriva tundeelamuse paljukordne mõju, s.t konfliktsituatsioon ehk krooniline emotsionaalne stress. Võib tekkida ka kroonilise ja ägeda psühhotrauma kombinatsioone.
Lasteteater Trumm

Lasteteater Trumm on Tallinnas tegutsev erateater, mis on pühendunud lastelavastustele.
Teatri ajalugu ulatub aastasse 1992, mil Dajan Ahmet asutas teatritrupi Ahmetov Management. 1993. aastal sai lasteetendusi andva trupi nimeks Trumm. Samades ruumides (Tallinnas Kaarli pst 9) tegutsesid Ahmetov Managementi juhtimisel ooperistuudio Die Dilettanten ja estraadistuudio Muna. Kõik need koondati 15. oktoobril 1994 Salong-Teatriks, mis oli orienteeritud eeskätt täiskasvanutele mõeldud klassikalavastustele. Lastelavastuste väljatoomine jätkus Lasteteater Trummi nime all. Salong-Teatri kui täiskasvanutele suunatud teatri tegevus hääbus 2005.-2006. aastal, kuigi juriidiliselt eksisteerib MTÜ Salong-Teater praeguseni.
Lasteteater Trummi avalavastus oli 20. märtsil 1993 esietendunud H. Chr. Anderseni “Pöial-Liisi” (lavastaja Dajan Ahmet, mängisid Katrin Tuuksam, Venno Loosaar, Priit Valkna). Aastakümnete jooksul on Trummi etendustes kaasa löönud üle 40 näitleja. Etendusi on antud Eestis, Soomes, Rootsis, Leedus, Venemaal, Belgias, Armeenias jm.
Epictia

Epictia on maoperekond.
Klassifikatsioon.
Perekonda "Epictia" klassifitseeritakse roomajate andmebaasis järgmised maoliigid:
2. juuni seisuga 2015 on maoperekond täienenud 3 uue maoliigiga:
Levila.
Need maod on levinud Ameerika Ühendriikides.
Lactantius

Lucius Caecilius Firmianus Lactantius (u 240 – u 320) oli varakristlik autor, kellest sai Vana-Rooma keisri Constantinus Suure nõunik. 
Ta oli Arnobiuse õpilane. Keiser Diocletianus kutsus ta Nikomeediasse kõnekunsti õpetama. Pöördus enne 303. aastat kristlusse ning pidi kristlaste tagakiusamiste tõttu oma ametikohast loobuma. Hiljem oli Augusta Treverorumis (tänapäeva Trier) Constantinuse poja Crispuse kasvataja.
Dubroŭna

Dubroŭna on linn Valgevenes Viciebski oblastis, Dubroŭna rajooni keskus. Poola keeles "Dubrowna", vanasti ka "Dąbrowna". Asub Dnepri jõe kaldal.
Linna nimi tuleb ilmselt tammikust (valgevene keeles "дуброва"). 
Linnas on kaks keskkooli, laste spordikool ja muusikakool. Dubroŭnas on kaks raamatukogu ja kultuurimaja. Antakse välja ajalehte «Дняпроўская праўда». Tööstusest on linnas kergetööstus, ehitusmaterjalide tootmine ja toiduainete tööstus.
Dubroŭna on traditsioonilise käsitööstusliku keraamika, "Dubroŭna keraamika", valmistamise keskuseks. Vaatamisväärsusteks on kaks linnamäge, klooster ja kirik aastast 1809, Ljubamirskite loss XIII sajandist. Dubroŭna vanalinna asemele on ehitatud uus administratiivne keskus.
Ajalugu.
Aega, mil linna esimest korda mainitakse, on raske määrata. Aastal 1392 räägitakse meetrikas "tühjast Dubrovenskaja maast". XV sajandi lõpus on see piirkond omandanud nime «"Дубровенскі шлях"». Piirkonna keskuseks oli Dubrovenskaja küla. Vene ajaloolane M. Ljubavski usub, et see Smolenskile kuulunud küla oli praeguse Dubroŭna eelkäija, ja et piirkond oli nime saanud asula järgi. Teada on, et toona oli neil aladel juba kindlus.
Esimene kindlam märge Dubroŭnast kui asulast pärineb aastast 1514. Asulast sai hiljem samanimelise krahvkonna keskus. Esimeseks omanikuks oli Jerzy Karol Hlebowicz. Asulat rüüstasid korduvalt venelased.
Aastal 1630 ehitati Dubroŭnasse klooster ja kirik. Aastal 1654 põletasid Moskva väed kindluse maha j küüditasid elanikud Smolenskisse. Järgmine küüditamine leidis aset aastal 1664. Aastal 1690 läks asula Sapiehade valdusse. Vene väed rüüstasid asulat ka Põhjasõja ajal. Aastal 1732 hakati asulas regulaarselt laatasid pidama. 
Aastal 1772 läks asula esimesel Poola jagamisel Vene impeeriumi koosseisu. 2 aastat hiljem sai asulast Potjomkinite suguvõsa valdus. Aastal 1781 asutati linnas kellatehas, esimene Venemaal. Aastast 1787 oli Dubroŭna Ljubamirskite valduses.
1924. aastal liideti alev Valgevene NSV-ga, aastal 1925 sai Dubroŭnast aga linn. Teises maailmasõjas hukkus linnas ja selle ümbruses üle 4000 inimese.
Labiilsus

Labiilsus on püsimatus, kõikuvus, mõjutatavus. Vastand: stabiilsus. Füsioloogias on see talitluslik liikuvus, meditsiinis emotsionaalne labiilsus ehk hüperpaatia – tundeelu ülitundlikkus, elavnenud emotsionaalne reaktiivsus; ilmneb kesknärvisüsteemi talitluse nõrgenemisel mitmesuguste kahjustuste toimel.
Apparat Organ Quartet

Apparat Organ Quartet on Islandi ansambel.
Islandi pealinnast Reykjavíkist pärineva 1999. aastal asutatud ansambli esialgsed liikmed olid Hörður Bragason, Músikvatur, Úlfur Eldjárn ja Jóhann Jóhannsson. Nendega liitus peagi trummar Þorvaldur Gröndal, kelle omakorda vahetas 2001. aastal välja Islandi rokkbändi HAM trummar Arnar Geir Ómarsson. Ajapuudusel lahkus 2012. aastal bändist Jóhann Jóhannsson, pühendudes rohkem oma sooloprojektidele.
Tegevuse algus.
Jóhann Jóhannsson oli aga bändi idee autor ning see loodi koostööprojektina seeria kontsertide tarbeks, mida kureeris Jóhannssoni, Hilmar Jenssoni ja Kristín Björk Kristjánsdóttiri plaadifirma ja kunstikollektiiv Kitchen Motors.
Ansambli helikeel on Kitchen Motorsi kogumikel "Nart Nibbles" ja "Motorlab 2" leiduvast atmosfäärilisest ning minimalistlikust "post-rock"'ist arenenud robustsema, rifirohkema helikeele suunas, millega on seotud segu Kraftwerkist inspireeritud elektroonilist muusikat, Daft Punki muusika sarnaseid robothääli ning "hard rock"'i rütme. Ansamblit on võrreldud selliste bändide ja muusikutega nagu Kraftwerk, Wagner, Goblin, Terry Reilly, Steve Reich, Sigur Rós, The Glitter Band, Stereolab ja Trans Am.
Liikmed.
Apparat Organ Quarteti liikmed (ja endised liikmed) ning nende muud projektid:
Apparat Organ Quartet on üks paljudest Islandi ansamblitest, mille tegemisi kajastab Ari Alexander Ergis Magnússoni 2005. aasta dokumentaalfilm "Screaming Masterpiece" (islandi keeles "Gargandi Snilld").
Apostlite kirik

Apostlite kirik võib tähistada mõnd järgmistest kaheteistkümnele apostlile pühitsetud kirikutest:
Maddalena saar

Maddalena on Itaaliale kuuluv saar Vahemeres Sardiinia saare kirderanniku lähistel. La Maddalena asub Sardiinia maakonna Olbia-Tempio provintsis La Maddalena vallas, Gallura ajaloolis-geograafilises piirkonnas.
Maddalena on samanimelise saarestikku suurim saar (19,60 km²). 7,5 km pikkuse ja 6 km pikkuse saare rannajoon on 43 km pikkune.
Saart hõlmab 1994. aastal moodustatud Maddalena saarestiku rahvuspark ("Parco nazionale Arcipelago di La Maddalena").
Theoderic de Bekeshovede

Theoderic de Bekeshovede (ka "Theoderic(h) von Buxhövden", "von Buxhoeveden", "de Bikeshoved", "Theoderic(h) de Raupe", "de Raupena", "de Rope", "de Ropa", "von der Ropp") oli Riia piiskopi Alberti vend, Idumea foogt, oma teise venna Tartu piiskopi Hermanni vasall Ugandis ning de Rope'de (von der Ropp) mõisnikusoo rajaja. 
Tema elust ja tegevusest on eelkõige teada Liivi ristisõja kontekstis Henriku Liivimaa kroonika vahendusel. Theoderic saabus Liivimaale 1203. aastal. Edaspidi osales ta nii sõjategevuses Riia piiskopi vaenlaste vastu kui ka allutatud alade valitsemisel. 1221 on Ropaži ("Rodenpois") järve sillaehitusega seoses mainitud ka Raupa Dietrichit (Theodoricus de Raupena).
1212. aastal abiellus Theoderic Pihkva vürsti Vladimiri tütrega, andis oma foogtikoha Idumeas üle äiale ning siirdus kuni 1215. aastani Saksamaale. 1222. aastal osales ta Taani kuninga poolt Saaremaale rajatud linnuse kaitsmisel, kus pärast seesolijate alistumist jätsid saarlased ta kuni 1224. aastani enda juurde pantvangiks. Pärast vabanemist läänistas tema Tartu piiskopiks saanud vend Hermann Theodericile Ugandis maad, tõenäoliselt Otepää kihelkonna.
Alebrand

Alebrand (ka "Alabrand") on Henriku Liivimaa kroonikas mainitud Riia piiskopi misjonär ja preester.
Alebrand viibis Liivimaal alates hiljemalt 1202. aastast. 1206. aastal sai ta Turaida piirkonna preestriks, viis seal läbi ristimise, määras kihelkondade piirid ning alustas kiriku ehitamist Krimuldasse. Lisaks vaimulikule võimule sai ta esialgu õiguse ka ilmalikes küsimustes kohut mõista. 1208. aastal käis Alebrandi juhitud delegatsioon Ugandis, et nõuda tagasi kunagi Pihkvasse teel olnud kaupmeestelt röövitud vara, kuid ugalastelt positiivset vastust ei saadud. Tagasiteel sealt, külastades Ümerat, veenab ta kohalikke latgaleid astuma Riia kiriku alla ning peagi viibki seal koos Läti Henrikuga läbi ristimise. 1209. või 1210. aastal läks ta uuesti Ugandisse, et sõlmida ugalastega rahu ning taas kaupmeeste vara tagasi nõuda. Seekordsel kohtumisel ähvardati teda algul tappa, ent lõpuks nõustuti rahuettepanekuga, röövitud vara siiski tagastamata. 1211. on ta olnud tunnistajaks latglite maa jagamise dokumentaalsel vormistamisel. 1212. aastal esindas Alebrand piiskop Albertit läbirääkimistel liivlastega, kes olid riialastega konflikti sattunud. 1214. aastal astus vahepeal Idumea preestriks saanud Alebrand välja seal foogtiametisse asunud endise Pihkva vürsti Vladimir Mstislavitši võimu kuritarvituste vastu ja saavutaski vürsti lahkumise Venemaale. Viimast korda mainitakse Alebrandi seoses tema saatmisega 1220. aastal Eestimaale rahvast ristima.
Silvi Oja

Silvi Oja (sündinud Silvi Grünberg, pseudonüüm Silvi Rannu; 15. september 1935 – 25. detsember 2013 Uppsala) oli eesti kirjanik.
Ta veetis oma varajase lapsepõlve Tartus ja Pariisis, kus ta isa jagas ateljeed Eduard Wiiraltiga. TeiseI maailmasõja puhkedes pidid vanemad välismaalasena Prantsusmaalt lahkuma ning koos Wiiraltiga tuldi tagasi Eestisse, Tallinna. 1944. aastal põgenes ta koos vanematega Rootsi, nad asusid elama Bollnäsi, kus ta lõpetas ka gümnaasiumi. Seejärel õppis ta Uppsala Ülikoolis põhjala keeli, inglise keelt, prantsuse keelt ja üldist kirjanduslugu ning lõpetades ülikooli magistrikraadiga.
Ta on töötanud Uppsalas ja Bros keskkooliõpetajana ning Bro ja Kungsängeni gümnaasiumi raamatukogus.
Avaldanud jutustusi ajalehe Stockholms-Tidningen eestlastele noortelisas ning tõlkeid ajakirjades Tulimuld ja Mana. Samuti on ta Enn Nõu koostatud tollase noorema põlvkonna novelliantoloogia "Tont teab" (1968) üks autoreid. Samuti on ta koos Arvo Mägiga (pseudonüümi Silvi Rannu all) kirjutanud novellikogu "Kakskümmend üks moraalset mõrvajuttu". Ühise pseudonüümi Erni Kallak all avaldasid nad 1980. aastatel Eesti Päevalehes järjejutu "Operatsioon "Miljonid"".
Silvi Oja oli Karl Ristikivi algatatud Eesti Kirjanduse Fondi sekretär, osaledes Ristikivi päranduse haldamises.
Isiklikku.
Tema isa oli kunstnik Jaan Grünberg, onu (ema vend) Arved Ruusa oli Eesti Vabariigi riigisekretär eksiilis. Ta oli aastast 1965 abielus astronoom Tarmo Ojaga, neil sündis kolm last.
Neurasteenia

Neurasteenia ehk närvinõrkus on neuroosi vorm, psühhogeenne haigus. 
Paljudel juhtudel mõjutab neurasteenia kujunemist kaasasündinud soodumus. Vahetult tekitavad neurasteeniat krooniline emotsionaalne pinge või konflikt (psühhotrauma), krooniline kehaline haigus või pidev valusündroom. Mõnel juhul kujundab neurasteeniat ennatlik raske haiguse diagnoosimine (iatrogeenia). Neurasteenia kujunemist soodustab ka krooniline desünkronoos. 
Nähud: erutuvus, keskendumis- ja töövõime vähenemine, jõuetus (asteenia). Neurasteeniast võivad areneda psühhovegetatiivsed häired või hüpohondria. 
Ravi: sobiva elu- ja töökorralduse kujundamine, psühhoteraapia; paljudel juhtudel aitab tervisesport. Ravimite valik on suur, ravi nõuab arsti ja haige pikaajalist koostööd.
Kārlis Reinholds Zariņš

Kārlis Reinholds Zariņš (4. detsember 1879 Ipiku vald – 29. aprill 1963 London) oli Läti diplomaat.
Veebruarist 1921 oli ta Läti saadik Soomes, aprillist 1923 ka Rootsis, Norras ja Taanis asukohaga Helsingis. 1925–1930 oli ta Läti saadik Rootsis, Norras ja Taanis asukohaga Stockholmis.
1930–1933 oli ta saadik Eestis. Detsembrist 1931 märtsini 1933 oli ta Läti välisminister. Juulist 1933 oli ta peakonsul ja saadik Suurbritannias.
Pärast Läti Vabariigi okupeerimist ja annekteerimist Nõukogude Liidu poolt oli ta Läti Vabariigi esindaja eksiilis kuni oma surmani.
Lozna

Lozna ((transkribeerituna Ljozna, poola keeles "Łoźna") on alev Valgevenes Viciebski oblastis, Lozna rajooni ja Lozna külanõukogu halduskeskus. Asulat läbivad Viciebski ja Smolenski vaheline raudteelõik ja Mošna jõgi. 
Lozna nime päritolu kohta on kaks versiooni. Esimese variandi kohaselt tuleb nimi valgevenekeelsest terminist vabade, mitte sunnismaiste, võõraste ja kodutute inimeste kohta – «лёзныя людзі». Teise variandi kohaselt tuleneb nimi sõnast «лезна», mis tähendab madalat, soist kohta.
Alevis on kaks keskkooli ja laste kunstikool. Antakse välja ajalehte "Сцяг Перамогі". Tegutseb raadiojaam "Голас Лёзненшчыны". Loznas on raamatukogu ja kultuurimaja. 
Tööstusettevõtted asuvad põhiliselt raudteest lõunas. Asulas on toiduainetetööstus, töödeldakse ka lina. Valmistatakse puidust trumleid kaablite jaoks.
Ajalugu.
Loznat on mainitud esimest korda aastal 1514. Järgmist korda on mainitud asulat XVII sajandil, mil asula oli Ogińskite valduses.
Aastast 1831 peeti Loznas regulaarselt 4 laata aastas, kuigi asula ei olnud veel alev. Aastast 1867 hakkas asulat läbima raudtee. Ogińskite valduses oli asula aastani 1870, pärast seda kuulus asula Hrapavickitele ja Šabekidele. Aastal 1901 oli Loznas suur tulekahju, mitu tänavat põles täielikult maha.
Aastast 1924 oli Lozna Valgevene NSV koosseisus. Aastal 1938 sai asulast alev. Teises maailmasõjas langes Lozna all Saksa vägede kätte vangi Jossif Stalini poeg Jakov Džugašvili. Sõjas hukkus Lozna piirkonnas 1200 elanikku. XX sajandi lõpus rajati alevisse õigeusu kirik, XX sajandi lõpus ja XXI sajandi alguse katoliku kirik, mille sisseõnnistamiseks luges palve paavst Johannes Paulus II. Aastal 2008 avati asulas paavst Johannes Paulus II mälestusmärk.
Vaatamisväärsused.
Loznas asub kaks õigeusu kirikut ja katoliku kabel. Alevis on koduloomuuseum ja Marc Chagalli muuseum.
Dale Mortensen

Dale Thomas Mortensen (2. veebruar 1939 Enterprise, Oregon – 9. jaanuar 2014 Wilmette, Illinois) oli ameerika majandusteadlane.
2010. aastal pälvis ta Nobeli majandusauhinna koos Peter Diamondi ja Christopher Pissaridesega tööturu uurimiseks otsimismudelite loomise eest.
Pólýfónía

"Pólýfónía" on Islandi ansambli Apparat Organ Quartet teine album, mis ilmus 2010. aasta 9. detsembril. Digitaalselt ilmus album mõni päev varem – 3. detsembril. Albumi kaane kujundas Siggi Eggertsson. Bändi enda sõnul on album "kergemini ligipääsetav ning sobib enam masside muusikamaitsele".
Album koosneb peaaegu täielikult uuest ja seni ilmumata materjalist, välja arvatud laul "Macht parat den Apparat", mis oli juba varem ilmunud bändi 2003. aasta singli "Romantika" lisaloona. Albumi teine lugu "Cargo Frakt" ilmus digitaalse singlina gogoyoko muusikapoes 29. novembril.
Kaks aastat hiljem ilmus ka remiksalbum "Pólýfónía Remixes", mis sisaldab selle albumi lugude töötlusi.
Lugude nimekiri.
1. "Babbage" – 4:23&lt;br&gt;
2. "Cargo Frakt" – 4:48&lt;br&gt;
3. "Konami" – 5:22&lt;br&gt;
4. "Pólýnesía" – 4:26&lt;br&gt;
5. "Pentatróník" – 5:26&lt;br&gt;
6. "Macht parat den Apparat" – 5:04&lt;br&gt;
7. "Síríus Alfa" – 5:08&lt;br&gt;
8. "123 Forever" – 5:03&lt;br&gt;
9. "Söngur geimunglingsins" – 6:45
Apparat Organ Quartet (album)

"Apparat Organ Quartet" on Islandi ansambli Apparat Organ Quartet 2002. aastal ilmunud debüütalbum. Albumi kaanepilt ning vaheleht sisaldavad mitmeid pilte kujukestest, mis meenutavad Playmobili mänguasju.
Lugude nimekiri.
1. "Romantika" – 4:44&lt;br&gt;
2. "The Anguish of Space Time" – 6:10&lt;br&gt;
3. "Cruise Control" – 3:38&lt;br&gt;
4. "Ondula Nova" – 5:27&lt;br&gt;
5. "Global Capital" – 5:23&lt;br&gt;
6. "Stereo Rock &amp; Roll" – 4:17&lt;br&gt;
7. "Seremonia" – 5:00&lt;br&gt;
8. "Charlie Tango #2" – 7:24&lt;br&gt;
9. "Sofðu Litla Vél" – 5:29
Mesilaste org

"Mesilaste org" on 1967. aastal valminud Tšehhoslovakkia mängufilm.
Süžee.
Filmi tegevus leiab aset 13. sajandil. Lesestunud aadlimees abiellub teismelise tüdruku Lenoraga. Tema teismeline poeg Ondřej peab pulmas andma pruudile rituaalse korvi roosiõitega. Ondřej aga peidab korvi sisse nahkhiiri. Ta isa on sellest tembust raevunud ning viskab oma poja kõigest jõust vastu seina. Hiljem on ta oma teost aga vapustatud ning otsustab oma ellujäänud ja tervenenud poja Ondřej pühendada neitsi Maarjale. Ta saadab Ondřej Läänemere äärde Preisimaale Saksa ordusse. Aastate jooksul vaimulikus ordus viibides Ondřej aga tüdineb ja pettub ning pöördub omavoliliselt koju tagasi. Kodukohta jõudnuna saab Ondřej teada, et ta isa on vahepeal jahil surma saanud ning majapidamine on väga viletsas seisus. Oma endise kasuema Lenoraga tekib neil vastastikune sümpaatia ning Ondřej otsustab Lenoraga abielluda. Kohalik vabameelsete vaadetega preester on nõus neid laulatama. Algavad ettevalmistused pulmadeks. Kohale saabub aga Ondřej sõber, fanaatiline orduvend Armin von Heide, kes kutsub Ondřejd tagasi ordusse. Ondřej keeldub. Armin von Heide lõikab Lenoral kõri läbi. Ondřej laseb Armin von Heide koerte kätte anda, kes ta surnuks purevad. Film lõpeb sellega, kuidas pattu kahetsev Ondřej pöördub ordusse tagasi.
Moraalirealism

Moraalirealism ehk moraalne realism on moraalifilosoofias vaade, mille järgi moraaliotsustustel on tõeväärtus, mis tuleneb vastavusest või mittevastavusest arvamustest sõltumatutele moraalifaktidele.
Osa moraalirealiste peab moraalifakte looduslikeks tõsiasjadeks, teised jälle mittelooduslikeks või koguni üleloomulikeks tõsiasjadeks. 
Osa moraalirealiste peab moraalifakte empiiriliselt tunnetatavateks, teiste järgi nõuab nende tunnetamine ratsionaalset intuitsiooni või jumalikku inspiratsiooni. 
Osa moraalirealiste peab moraalifakte sõltuvaks inimloomusest või ühiskondlikust praktikast. Niisugune positsioon on ühitatav moraalirelativismi, kontraktualismi ja moraalikonstruktivismiga.
Moraalirealismi eitust nimetatakse moraaliantirealismiks.
1988. aasta Spitaki maavärin

Spitaki maavärin (armeenia keeles Սպիտակի երկրաշարժ) toimus Armeenia (tollal Armeenia NSV) põhjaosas kolmapäeval, 7. detsembril 1988, kohaliku aja järgi kell 11.41. Maavärina magnituud oli 6,8 ja selle maksimaalne intensiivsus Medvedevi-Sponheueri-Karniku skaalal oli X ("laastav"). Hukkus 25 000 – 50 000, vigastada sai 31 000 – 130 000 inimest.
Selles piirkonnas esineb suuri purustavaid maavärinaid, see kuulub suurde seismilise aktiivsuse vööndisse, mis ulatub Alpidest Himaalajani. Piirkonna seismilist aktiivsust seostatakse tektooniliste laamade vastasmõjuga nende piiril ning antud maavärina põhjuseks oli seismiline tegevus Spitakist veidi põhja pool.
Seismoloogid uurisid sündmuse mõju põhjalikult, sealhulgas põhi- ja järelvärinaid, ning paigaldasid piirkonda ajutised seismomeetrid enne 1988. aasta lõppu.
Maavärinakindla ehituse eksperdid, kes uurisid kohalikke ehitisi, leidsid vigu halvasti ehitatud kortermajades ja teistes hoonetes, mis olid ehitatud Brežnevi stagnatsiooniajal. Eriti palju purunes ehitisi ja hukkus inimesi Spitakis, Leninakanis (nüüdne Gjumri) ja Kirovakanis (nüüdne Vanadzor). Tugevaid purustusi oli ka paljudes külades.
Vaatamata külma sõja pingetele palus NSV Liidu juht Mihhail Gorbatšov Ameerika Ühendriikidelt ametlikult humanitaarabi juba mõni päev pärast maavärinat. See oli esimene niisugune abipalve NSV Liidult pärast Teist maailmasõda. NSV Liidule saatsid olulises koguses humanitaarabi, sealhulgas päästevarustust, otsingurühmi ja meditsiinitarbeid, 113 riiki. Päästetöödel osales 20 000 sõdurit ja 85 000 tsiviilkaitsetöötajat, üle 2000 vabatahtliku päästja ning nelikümmend tuletõrjujat ja parameedikut USA-st. Üle maailma koguti eraannetusi, abistasid ka valitsusvälised organisatsioonid. Abi kohaletoimetamisel juhtus kaks lennuõnnetust: hukkusid Nõukogude lennuk, mille pardal oli 78 päästetöötajat Aserbaidžaani NSV-st, ja transpordilennuk Jugoslaaviast.
Ülesehitustööde heaks annetasid saadud tulud laulu "Pour toi Arménie" (eesti keeles 'Sulle, Armeenia') singli müümisest Prantsuse armeenia päritolu heliloojad Charles Aznavour ja Georges Garvarentz ning Suurbritannias vabatahtlike annetuste kogumiseks organiseeritud projekti Rock Aid Armenia tehtud Pink Floydi kaveri "Smoke on the Water" ja kogumikplaadi "The Earthquake Album" müümisest autorid Pink Floyd, Bon Jovi, Iron Maiden, Led Zeppelin, Emerson, Lake &amp; Palmer, Gary Moore, Black Sabbath, Asia, Mike + The Mechanics, Rush, Deep Purple, Foreigner, Yes, Whitesnake ja teised.
Maavärinajärgses ülesehitustöös osales ka Eesti NSV. Muuhulgas projekteerisid Armeeniasse uusi hooneid Eesti arhitektid, näiteks ehitati Raul Vaiksoo projekti järgi Leninakani peaväljaku äärde kultuurikeskus.
1990. aastal avati USA pealinnas Washingtonis mälestusmärk tänutäheks Armeeniale osutatud abi eest.
Moraaliantirealism

Moraalne antirealism on moraalifilosoofias moraalirealismile vastanduv vaade, mille järgi ei ole olemas moraalifakte.
Osa antirealiste eeldab nagu moraalirealistidki, et moraal eeldab moraalifakte. Nad väidavad, et moraalimõtlemine ja moraalipraktika põhinevad eksitusel, sest moraalifakte pole olemas. Seda seisukohta nimetatakse moraalseks veateooriaks. 
Teiste antirealistide järgi moraalimõtlemine ja moraalipraktika üldse ei eeldagi moraalifakte: moraaliotsustused ei väljenda uskumusi, mis võiksid moraalifaktide põhjal tõesed või väärad olla. Kuigi moraaliotsustuste tõesusest ja moraalifaktidest räägitakse, siis ei räägita tegelikult tõsiasjadest maailmas ega eeldata moraalifaktide tegelikku olemasolu, vaid lihtsalt väljendatakse oma seisukohti moraaliasjades, kasutades sõnastust, mida ei tule võtta sõna-sõnalt. Sellist vaadet nimetatakse moraalseks mittekognitivismiks. 
Suhtumine moraalisse.
Moraalne antirealism on ühitatav vaatega, et moraal on hea asi. 
Paljud antirealistid kritiseerivad moraali, kasutades mõnd järgmistest argumentidest:
Saaremaa sadam

Saaremaa sadam on reisisadam Saaremaal Ninase külas Küdema lahe ääres. Sadama omanik on AS Tallinna Sadam.
Sadama geograafilised koordinaadid on .
Sadama territoorium hõlmab 20 ha maa-ala ja 41 ha veeala.
Sadamas on 2 kaid kuni 200 meetri pikkuste laevade teenindamiseks. Lisaks on sadamas kai sadama abilaevastikule ja ujuvkai väikelaevade teenindamiseks. Kaide kogupikkus on 445 m. Suurim sügavus kai ääres on 10 m.
Sadamas vastuvõetav suurim võimalik laev: pikkus 200 m, laius 30 m ja süvis 8 m.
Sadama rajamiseks kulus umbes 100 miljonit krooni (üle 6 miljoni euro).
Esimese kümne aasta jooksul peatus sadamas 66 kruiisilaeva, mis jääb plaanitule alla. Seepärast on AS Tallinna Sadam Saaremaa sadama väärtust alla hinnanud ja plaanib tulevikus tuua sadamasse rohkem kaubalaevu.
Saaremaa süvasadama ehitamisele oli tugev vastuseis.
Romantika (singel)

"Romantika" on teine singel Islandi ansambli Apparat Organ Quartet debüütalbumilt "Apparat Organ Quartet".
Singli lugudest produtseerisid Apparat Organ Quartet ja Jóhann Jóhannsson lood nr 1 ja 3. Singli kujunduse autorid on Haraldur Agnar Civelek ja Jeffrey C. Ramsey. Singli eesmisel vahelehel on eriline kujundus, mis avaneb keskkohast ning paljastab täiendava kujunduse.
Esitajad.
Apparat Organ Quartet koosseisus:
Lugude nimekiri.
Lood 1 ja 3: sõnad ja muusika Apparat Organ Quartet.
Lugu 2: sõnad Eiríkur Hrafn Thorarensen ja Magnús Þór Jónsson, muusika Apparat Organ Quartet.
Kuningmadu

Kuningmadu ("Lampropeltis") on maoperekond.
Klassifikatsioon.
Kuningmadude perekonda klassifitseeritakse roomajate andmebaasis järgmised maoliigid:
Levila.
Need kägistajamaod on levinud Põhja- ja Kesk-Ameerikas ning Lõuna-Ameerika põhjaosas.
Greta Korju

Greta Korju (sündinud 8. oktoobril 1996 Tallinnas) on eesti võistlustantsija.
Greta Korju hakkas tantsuspordiga tegelema 2002. aastal kuueaastaselt. Varem oli ta tegelenud iluvõimlemise ja rahvatantsuga. 2012. aastast treenib Kanadas.
Haridus.
Greta Korju lõpetas põhikooli Tallinna Õismäe Gümnaasiumis 2012. aastal, seejärel on õppinud Tallinna Ühisgümnaasiumis ja 2013. aastast Audentese erakoolis.
Sportlikud saavutused.
Greta Korju koos partneri Richard Lifshitziga
"Tiitlivõidud"
"Olulised võistlused"
Greta Korju koos partneri Ranno Aigroga olid paljude rahvusvaheliste võistluste finalistid ja võitjad.
"Tiitlivõidud"
"Olulised võistlused"
Hapsidophrys

Hapsidophrys on maoperekond.
Klassifikatsioon.
Perekonda "Hapsidophrys" klassifitseeritakse roomajate andmebaasis järgmised maoliigid:
Levila.
Need maod on levinud troopilises Aafrikas ja São Tomé ja Príncipes.
MIUI

MIUI on Hiina ettevõtte Xiaomi Techi loodud suletud lähtekoodiga asendus Androidi kasutavatele nutitelefonidele ja tahvelarvutitele. See põhineb Androidi operatsioonisüsteemil. 
Kuigi mõni komponent, näiteks Patchrom, on avatud lähtekoodiga, siis MIUI-s on kernel suletud, millega rikutakse Linuxi avatud lähtekoodi litsentsi. See sisaldab kõvasti muudetud kasutajaliidest ja on ärakaotatud äppide sahtel. MIUI-l on paralleele Apple'i iOS-iga ja Samsungi TouchWiz UI-ga. The Custom ROM Modifitseeritud ROM sisaldab lisasid, mida ei leidu Androidis.
Arendamine.
MIUI põhineb Androidi Jelly Beanil (2.3.x Gingerbread ja CyanogenMod 9 allikat vanemateks versioonideks) ning oli alguses arendatud hiina keeles Hiina idufirma Xiaomi poolt. Xiaomi mõningaid äppe, et parendada põhiraamistikku; need sisaldavad MITalk (Blackberry Messenger kloon), MINotes, MIBackup, MIMusic, ja MIGallery.
Uuendusi antakse tavaliselt interneti teel igal reedel. MIUI on siis tõlgitud ja teisaldatud mitteametlikesse versioonidesse teistesse keeltesse individuaalsete arendajate poolt. Toetavate nutitelefonide nimekiri pole pikk ja ROM-id on väga sarnased, kuid mitte identsed. Nimekiri tõlgetest on olemas MIUI ametlikul veebilehel.
Nimi.
MIUI koosneb kahest osast, MI ja UI, kus UI tähistab kasutajaliidest (User Interface) ning MI tähistab Xiaomi juhi Lei Jun sõnul mobiilset internetti (Mobile Internet) ja võimatut missiooni ("Mission Impossible"). 
Kriitika.
Kuni versioonini 4 on MIUI-d kritiseeritud iOS-iga sarnasuse pärast.
Alates MIUI V4, mis põhineb Android 4.0-l, lisas Xiaomi viirusetõrjemootori partnerfirmalt Tencent (varem tuntud Kingsofti nime all, kelle eelmine juht oli samuti Lei Jun) vaatamata kasutajate vastuseisule. Selle eemaldamise meetodid on ilmunud MIUI hiina foorumisse, since the engine was proven to not be helpful. kuna viiruseskanneri mootor on tõestatud kasutuks.[13]
Samuti MIUI V4 arendamise ajal püüdis Xiaomi eemaldada Google'i teenused, monopoliseerida oma Xiaomi keskkonna, milles on pilveteenused, maksulised teemad ja mängud (mis on MI valuutas).
Xiaomi nutitelefon.
Xiaomi on välja andnud ka 4 nutitelefoni: Xiaomi MI-One, Xiaomi MI2, Xiaomi Hongmi ja Xiaomi MI3, millest kõik on eelinstallitud MIUI-ga.
Cargo Frakt

"Cargo Frakt" on singel Islandi ansambli Apparat Organ Quartet teiselt albumilt "Pólýfónía". Singel ilmus ainult digitaalselt ning seda esimesena Islandi digitaalse muusika poe Gogoyoko kodulehel.
Tallinna Tervishoiu Kõrgkool

Tallinna Tervishoiu Kõrgkool (lühend TTK) on tervise ja heaolu valdkonnas koolitust andev riiklik rakenduskõrgkool. Kool asub Tallinnas aadressil Kännu 67.
Ajalugu.
Kool asutati 1940. aastal. 
Teise maailmasõja ajal, aastatel 1941–1944 tegutses NSV Liidus Tambovis ENSV Erivelskrite-Ämmaemandate Kool. 
Tallinna Meditsiinikooli 1970. aastal valminud ühiselamu asus Nõmme tee 49. 1977. aasta sügiseks valmis Tallinna Meditsiinikooli koolihoone Kännu tänaval. 
Kõrgkoolil on struktuuriüksus Kohtla-Järvel ning õppetöö toimub ka teistes regionaalsetes üksustes (nt Pärnus, Kuressaares jm).
Nimesid.
Kool on kandnud aegade jooksul järgmisi nimesid:
Õppesuunad.
Rakenduskõrghariduse õppekavad:
Kutseõppe õppekavad:
Magistriõppes on võimalik läbida tervisedenduse õppekava, kus tuleb valida spetsialiseerumise ühel õenduse neljast erialast: kliiniline õendus, terviseõendus, intensiivõendus, vaimse tervise õendus.
Tomi Nybäck

Tomi Nybäck (sündinud 3. aprillil 1985 Tuusulas) on Soome maletaja ja pokkerimängija, rahvusvaheline suurmeister males (2003).
Suurmeistriks sai 18-aastaselt 2003. aastal. Kaks aastat varem oli ta FIDE-lt saanud rahvusvahelise meistri nimetuse. Ta on 2008. aasta Soome malemeister. 
2008. aastal sai Nybäck Plovdivis peetud Euroopa meistrivõistlustel 10. koha (seejuures kogus ta sama palju punkte kui hõbemedali võitnud mängija). Kümnes koht tagas talle kvalifitseerumise 2009. aastal Hantõ-Mansiiskis toimunud maailma karikaturniirile (128 osavõtjat), kus sai turniiritabelis 67. asetuse. Ta võitis avaringis Viktor Andreikinit, kuid kaotas teises ringis Pjotr Svidlerile ja 32 parema hulka ei pääsenud. 
Nybäck on mänginud Soome võistkonna koosseisus 9 maleolümpial (2002–2018).
Implikatsioon

Implikatsioon ehk materiaalne implikatsioon on tõeväärtuste algebras ehk loogikaalgebras binaarne tehe, mille tulem on "väär" parajasti siis, kui tehte esimene operand on "tõene" ja teine operand on "väär."
Implikatsiooni saab tähistada järgnevalt:
Ülal tähistatud implikatsioonitehete juures kutsutakse lausemuutujaid järgmiselt:
Klassikalises loogikas on lausearvutuse valem formula_1 samaväärne tehtega formula_2 ning De Morgani seadust kasutades on see ekvivalentne tehtega formula_3.
Loomulikus keeles vastab implikatsiooni tehtele kõige lähedamalt lausekonstruktsioon "kui ..., siis ...". Nt "Kui täna on esmaspäev, siis homme on teisipäev."
Definitsioonid.
Loogikutel on erinevad vaated materiaalse implikatsiooni olemusest ja erinevad lähenemised selle kirjeldamiseks.
Boole'i funktsioonina.
Klassikalises loogikas on tehe loogiliselt ekvivalentne lausega: mitte "p" ja "q" eitus korraga. Seega on tehe "väär" parajasti siis, kui "p" on tõene ja "q" on väär. Samal põhjusel on tõene siis ja ainult siis, kui "p" on väär või "q" on tõene (või mõlemad korraga). Seega on → funktsioon, mis võtab argumendiks tõeväärtuste paari "p, q" ning viib selle vastavusse tõeväärtusega , mille tõeväärtus sõltub vaid argumentide tõeväärtustest. Seega sellist interpretatsiooni kutsutakse tõefunktsionaalseks.
Tõeväärtustabel.
Implikatsiooni tõeväärtustabel on järgmine:
Tasub mainida, et Boole'i algebras võib tõeväärtusi "tõene" ja "väär" kujutada ka numbrite 1 ja 0 abil, vastavalt.
Filosoofilised probleemid implikatsiooniga.
Klassikalise loogika materiaalse implikatsiooni definitsiooni kasutades on võimalik koostada valemeid, mis on loogiliselt tõesed, kuid millest on intuitiivselt keeruline aru saada. Neid kutsutakse "implikatsiooniparadoksideks". Need on näiteks:
formula_8
Idee paradoksidega tegelemiseks pakkus välja vene filosoof Ivan Jefimovitš Orlov, ja sellist loogika ülesehitust kutsutakse relevantsusloogikaks ("relevance logic"). Relevantsusloogikaid on mitmeid ning nendes nõutakse, et tehtest formula_1 räägitaks ainult siis, kui on tagatud, et "q" tõestamise juures läheb vaja "p"-d.
Ekvivalents

Ekvivalents ehk bikonditsionaal ehk vastavus on loogikatehe, mis vastab seosele "... parajasti siis, kui ..." ja märgitakse ~.
Ekvivalentsi illustreerimine Venni diagrammide abil.
Venni diagrammil näitavad punased alad tõest tõeväärtust.
De Morgani seadused

De Morgani seadused on Boole'i algebras ja lausearvutuses kasutusel olevat kaks põhisamaväärsust.
Formaalselt saab De Morgani seadused kirja panna nii, võttes muutujateks X ja Y:
formula_1
formula_2
kus:
Jaak Ressaar

Jaak Ressaar (22. august 1838 – 23. november 1939) oli Lahmuse talu peremees Tänassilma vallas.
viited.
2. https://www.geni.com/people/Jaak-Ressaar/6000000018526482402
Kollineaarsed vektorid

Vektoreid formula_1 ja formula_2 nimetatakse kollineaarseteks ehk "samasihilisteks," kui need asuvad kas ühel ja samal sirgel või paralleelsetel sirgetel.
Vektorite formula_1 ja formula_2 samasihilisust tähistatakse kirjapildiga formula_5.
Kollineaarsed vektorid võivad olla kas samasuunalised (tähistame: formula_6) või vastandsuunalised (tähistame: formula_7).
Etnograafiamuuseum

Etnograafiamuuseum on etnograafilisele temaatikale keskenduv muuseum.
Eestis on suur etnograafiakogu Eesti Rahva Muuseumil. See muuseum kandiski Nõukogude okupatsiooni ajal Eesti NSV Riikliku Etnograafiamuuseumi nime.
Ülalõualuu

Ülalõualuu ehk ülalõug (ladina keeles "maxilla") on paljudel selgroogsetel peas paiknev paariline näokolju luu. Ülalõualuu on osa suulaest ja ninaõõne seinast. Luule kinnituvad ülahambad. 
Ülalõualuu areng, anatoomia, asend, kuju, lihased, sooned ja närvid, morfoloogia ning patoloogia võivad erineda nii liigiti kui ka indiviiditi. 
Ülalõualuu on abiks enamiku loomade normaalsel toitumisel. 
Roomajatel.
Madudel.
Madudel esineb ülalõualuul, vastavalt sugukondadele ja perekondadele mitmeid anatoomilisi varieeruvusi, mille kirjeldamisel puudub uurijate seas üksmeel. Nii näiteks arvatakse, et saaklooma liikumatuks muutmisel ja ka enesekaitsel kasutavad rästiklased ülalõualuul paiknevaid liikuvaid mürgihambaid, kuid teiste uurijate arvates liiguvad mitte hambad, vaid ülalõualuu. Enamikul madudel on ülalõualuu ühendatud näokoljuga liikuvate ühenduste abil, mis võimaldab madudel endast tunduvalt suuremat saaki edukalt alla neelata. 
Imetajatel.
Inimestel.
Inimestel koosneb luu ülalõualuukehast ("corpus maxillae") ja sellelt lähtuvatest ülalõualuujätketest: otsmikuluumine jätke, sarnaluumine jätke, alveolaarjätke ja suulagijätke.
Jäälind (perekond)

Jäälind ("Alcedo") on siniraaliste seltsi jäälindlaste sugukonda kuuluv lindude perekond.
Klassifikatsioon.
Jäälindude perekonda klassifitseeritakse järgmised liigid:
Jäälindlased

Jäälindlased ("Alcedinidae") on siniraaliste seltsi kuuluv lindude sugukond.
Sugukonda kuulub 19 perekonda kokku 114 liigiga. 
Eestis elab üks liik jäälindlasi – jäälind.
Perekonnad.
Jäälindlaste sugukonda klassifitseeritakse järgmised perekonnad:
Happearv

Happearv on ühe grammi aine neutraliseerimiseks kuluv kaaliumhüdroksiidi (KOH) kogus milligrammides.
Happearvuga iseloomustatakse peamiselt rasvades, õlides ja vaikudes sisalduva vaba happe (enamasti karboksüülhapete) hulka. 
Praktiliseks määramiseks lahustatakse aine proovi kaalutis orgaanilises solvendis (näiteks isopropanoolis) ja tiitritakse teadaoleva kontsentratsiooniga KOH lahusega fenoolftaleiini kui indikaatori juuresolekul.
Stereo Rock-N-Roll

"Stereo Rock-N-Roll" on esimene singel Islandi ansambli Apparat Organ Quartet debüütalbumilt "Apparat Organ Quartet". 7″ vinüülplaadil ilmunud singli B-poole looks on samalt albumilt pärineva laulu "Romantika" kontsertlindistus ("Romantika" ilmus aasta hiljem ka omaette singlina). Kui albumil on loo nimi kirjas kujul "Stereo Rock &amp; Roll", siis singel ilmus veidi muudetud nimega: "Stereo Rock-N-Roll".
Lugude nimekiri.
1. "Stereo Rock-N-Roll"&lt;br&gt;
2. "Romantika" (kontsertlindistus)
VeniVidiVici õpilasvahetus

MTÜ VeniVidiVici on 2012. aastal loodud mittetulundusühing, mis pakub 7.–12. klasside õpilastele Eesti-siseseid õpilasvahetusi ja e-keelepraktika võimalusi. Võrgustikku kuulub 250 kooli. 
VeniVidiVici asutasid 2011. aastal neli Otepää Gümnaasiumi õpilast (Teele Jakobson, Gerle Trifanov, Kerli Suviste ja Iti Uusküla) Eesti Energia koolinoorte ettevõtlikkusideede konkursil ja arenguprogrammis ENTRUM. 
VeniVidiVici võidetud auhinnad.
VeniVidiVici on pärjatud:
Pólýfónía Remixes

"Pólýfónía Remixes" on Islandi ansambli Apparat Organ Quartet album, mis sisaldab üheksat töötlust bändi 2010. aastal ilmunud albumi "Pólýfónía" lugudest.
Enim leiab albumilt töötlusi laulust "Konami", kokku neli. Lisaks on töödeldud veel nelja albumi "Pólýfónía" pealt pärinevat pala.
Lugude nimekiri.
1. "Konami" (Dreamtrak Diamond Sound)&lt;br&gt;
2. "123 Forever" (Robotaki Remix)&lt;br&gt;
3. "Konami" (Bloodgroup Remix)&lt;br&gt;
4. "Konami" (FM Belfast Remix)&lt;br&gt;
5. "123 Forever" (Thomas Troelsen Remix)&lt;br&gt;
6. "Cargo Frakt" (Beta Satan Shred To Pieces Cover)&lt;br&gt;
7. "Konami" (Flemming Dalum Remix)&lt;br&gt;
8. "Söngur Geimunglingsins" (Frederik Schikowski Remix)&lt;br&gt;
9. "Síríus Alfa" (Reptilicus Remix)
Tallinna Keskraamatukogu võõrkeelse kirjanduse osakond

Tallinna Liivalaia raamatukogu on Tallinna Keskraamatukogu raamatukogu, mis asub Tallinnas Kesklinna linnaosas Keldrimäe asumis aadressil Liivalaia tänav 40. Siin asub osakond alates 1999. aastast. 
Liivalaia raamatukogu (ainult võõrkeelne kirjandus) paikneb endise Sotsiaalpanga ruumides. Raamatukogu koosneb järgnevatest teenindusüksustest: kojulaenutus, laste- ja noorteteenindus, lugemissaal, loovuse tuba ja koolitusklass. Osakonnas on umbes 143 000 teavikut ning seal on võimalik kasutada WiFi't ja lauaarvuteid.
Raamatukogus on teavikuid vene, inglise, soome jpt keeltes.
Tallinna Keskraamatukogu raamatukogudes kehtib ühtne lugejakaart.
Kandla oja

Kandla oja on oja Saaremaal Saaremaa vallas.
Oja algab Kandla külast 1,5 km läänes ja Karujärvest 3 km kagus ning suubub Kärla jõkke 13 km viimase suudmest.
Ninakilbis

Ninakilbis (ladina "scutum nasale";"nasale"; lüh "n") on paljudel roomajatel peas väliste sõõrmete juures paiknev soomus. Ninakilbis võib olla kas paaritu, paariline või pooleldi jaotunud kilbis ninaava ees. 
Ninakilbis võib olla olenevalt liigist erineva kuju ning suurusega. 
Ninakilbist on kasutatud roomajate teaduslikul süstematiseerimisel. 
Maolised.
Madude peas, külje pealt vaadatuna paikneb ninakilbis ninaava juures.
Nokisekilbis

Nokisekilbis (ladina "scutum rostrale";"rostrale"; lüh "r") on paljudel soomuselistel (sh madudel) peas ninamikutipu juures paiknev paaritu soomus. Nokisekilbis võib olenevalt liigist olla erineva kuju ning suurusega, seetõttu kasutatakse seda ka soomuseliste teaduslikul süstematiseerimisel. Nokisekilbise ülapoolel paikneb ninakilbis.
Gargandi snilld

"Screaming Masterpiece" (islandi keeles "Gargandi snilld") on 2005. aastal esilinastunud dokumentaalfilm, mille stsenarist ja režissöör on Ari Alexander Ergis Magnússon. Film räägib Islandi muusikaskeenest ning üritab uurida põhjuseid, miks Islandil leidub nii suurel hulgal eripalgelist muusikalist talenti.
Film sisaldab peamiselt kontsertsalvestisi ja intervjuusid mõne Islandi olulisema muusikuga: sealhulgas Björk, Sigur Rós, Slowblow, múm, Ghostigital, Quarashi, Singapore Sling. Filmi sisulisele poolele pakuvad vaheldust kaadrid Islandi maastikest. Muuhulgas sisaldab film intervjuulõike muusiku ja tänapäevase goodi Hilmar Örn Hilmarssoniga, kes kuulub Islandi uuspaganliku usu Ásatrú organisatsiooni Íslenska Ásatrúarfélagið.
Avo Hirvesoo

Avo Hirvesoo (õieti Aavo-Valdur Hirvesoo; 23. september 1935 Võru – 10. jaanuar 2014) oli eesti muusikateadlane.
Ta on lõpetanud Tallinna Arhitektuuri- ja Ehitustehnikumi ning aastal 1960 muusikateooria alal Tallinna Muusikakooli. Aastal 1965 lõpetas ta muusikateaduse alal (Karl Leichteri klassis) Tallinna Riikliku Konservatooriumi.
Ta töötas aastatel 1958–1961 Eesti Teatri- ja Muusikamuuseumis teadurina, aastatel 1964–1966 F. R. Kreutzwaldi nimelises Eesti NSV Riiklikus Raamatukogus muusikaosakonna juhatajana, aastatel 1966–1974 Kultuuriministeeriumi draama- ja muusikateoste kolleegiumi liikmena. Aastatel 1974–1976 oli ta Eesti Heliloojate Liidu konsultant, ta oli aastatel 1975–1976 ühtlasi Tallinna Riikliku Konservatooriumi muusikaajaloo õppejõud. Aastatel 1977–1985 oli ta ETV ja aastatel 1985–1992 Eesti NSV Ministrite Nõukogu Riiklik Televisiooni ja Raadiokomitee muusikajuht ning aastatel 1992–1997 Eesti Raadio muusikatoimetaja.
Looming.
Ta on uurinud peamiselt Eesti muusika varasemat perioodi ja pagulasmuusikuid. Ta on avaldanud üle 1000 artikli ja uurimuse ajakirjanduses ning rahvusvahelistes erialaväljaannetes. Ta oli Eesti Muusika Biograafilise Leksikoni (1990) toimetuskolleegiumi esimees, ta oli ka aastatel 2007–2008 Eesti Muusika Biograafilise Leksikoni koostamise juures; ta on esinenud ettekannetega Tallinnas, Moskvas, Vilniuses, Riias ja Bregenzis teaduskonverentsidel. Ta on teinud üle 500 raadio- ja telesaate, kirjutanud videofilmi "Lembitu tütar" stsenaariumi (1986).
Isiklikku.
Tema isa oli organist, helilooja ja koorijuht Valdur Hirvesoo (1910–1941).
Tema abikaasa on arhitekt Eva Hirvesoo. 
Neil on kolm last: poeg, arhitekt Ivo-Ott Hirvesoo; tütar, viiuldaja Aet Hirvesoo-Hautamäki; poeg, ettevõtja Aap Hirvesoo.
Mesimumm

Mesimumm on aastast 2006 ilmuv Eesti lasteajakiri, mis on Eesti esimene nii väikestele lastele mõeldud ajakiri. Ajakirja esimene number ilmus 2006. aasta 4. jaanuaril ning ajakiri ilmub kord kuus. Näiteks 2013. aasta detsembrinumber oli juba 96. number.
Ajakirja numbritest leiab jutte, luuletusi ja laule. Lisaks nendele on igas numbris ka meisterdamisõpetusi, nuputamisülesandeid, värvipilte jmt materjale.
Ajakirja annab välja kirjastus Dolce Press, mis loodigi 2005. aastal eesmärgiga hakata andma välja Eestis ainulaadset lasteajakirja. Ajakirja ilmuma hakkamise ajal oli peatoimetaja kirjastuse omanik Pille Adusoo.
Suraž (Valgevene)

Suraž (poola keeles Suraż) on alev, endine linn Valgevenes Viciebski oblastis Viciebski rajoonis, Suraži külanõukogu halduskeskus. Alev asub paigas, kus Kasplja jõgi Lääne-Dvinasse voolab. 
Alevis asuvad keskkool ja muusikakool, kultuurimaja ja raamatukogu. Tööstusest on Suražis esindatud toiduainetetööstus. Vaatamisväärsusteks on XVI sajandil püstitatud kindluse ase, heebrea kalmistu ja mälestusmärgid: Teises maailmasõjas hukkunud kaaslinlastele ning kooli õuel maha lastud õpilastele.
Ajalugu.
Suraž ilmub ajalooareenile XVI sajandil kui kindlustatud punkt Leedu suurvürstiriigis. Aastal 1560 valmis Suraži kindlus, selle juures asus juba toona linn. Linnaõigused sai Suraž siiski aastal 1570. Linna rüüstasid korduvalt Moskva väed.
Aastast 1772 esimese Poola jagamise tagajärjel Venemaa koosseisus. Suražis olid valdavalt puidust majad, aastal 1870 oli linnas vaid kaks kivimaja, XX sajandi alguseks oli neid üksteist. Aastast 1924 Valgevene NSV osa. Ametlikult sai asulast alev aastal 1938.
Nööps

Nööps oli aastatel 2006–2009 kuus korda aastas ilmunud eesti lasteajakiri, mis oli mõeldud 4–7-aastastele lastele. Ajakirja esimene number ilmus 13. oktoobril 2006 (oktoober/november 2006) ja viimane 2009. aasta alguses (veebruar/märts 2009). Ajakirja peatoimetaja oli seda välja andnud kirjastuse Dolce Press omanik Pille Aadusoo.
Ajakiri sisaldas pikemaid jutukesi lapsele ettelugemiseks ja lühemaid iselugemiseks. Sealt leidis koomiksi, meisterdamist, kleepsulehekülgi jm. Lisaks oli kaasas poster, pusle või kogumismäng. Jutte kirjutasid Veiko Pelias, Kati Murutar, Elina Sildre jt, pilte joonistasid Jüri Mildeberg ja Kristina Reineller.
Lõuatsikilbis

Lõuatsikilbis (ladina "scutum mentale";"mentale"; lüh "m") on paljudel roomajatel peas paiknev soomus. Lõuatsikilbis võib olenevalt liigist olla erineva kuju ja suurusega, seetõttu võetakse seda arvesse ka roomajate teaduslikul süstematiseerimisel. 
Madudel.
Madudel on lõuatsikilbis ninamikutipus, alalõualuu otsa juures paiknev keskmine paaritu kilbis. Lõuatsikilbise vastas paikneb nokisekilbis.
Aet Hirvesoo-Hautamäki

Aet Hirvesoo-Hautamäki (sündinud 6. jaanuaril 1964 Tallinnas) on eesti ja Soome viiuldaja ja pedagoog.
Ta lõpetas aastal 1982 Tallinna Muusikakeskkooli viiuli erialal (Harri Rikandi klassis) ja aastal 1988 Tallinna Riikliku Konservatooriumi (Tõnu Reimanni klassis).
Ta õpetas lühikest aega Tallinna Lastemuusikakoolis. Aastast 1994 elab ta Soomes ja ta on töötanud õpetajana Espoo muusikakoolis. Ta on esinenud soolokavadega Tallinnas ja Soome linnades ning teinud koostööd Eesti ja Soome organistidega (Kadri Ploompuu ja Matti Vainio ja teistega).
Isiklikku.
Tema ema on arhitekt Eva Hirvesoo, isa oli muusikateadlane Avo Hirvesoo (1935–2014), vanaisa oli organist, helilooja ja koorijuht Valdur Hirvesoo (1910–1941).
Nina-nokisekilbis

Nina-nokisekilbis (ladina "scutum nasorostrale", sün "nasorostrale") on osadel roomajatel pead katva naha soomus. "Scutum nasorostrale" võib olenevalt liigist olla erineva kuju ning suurusega, seetõttu kasutatakse seda ka roomajate teaduslikul süstematiseerimisel. 
Madudel.
Nina-nokisekilbis on osadel madudel, näiteks perekonda "Bothrops" liigitatud madudel, pead katva naha väike soomus(ed), mis paikneb nokisekilbise ja ninakilbise vahel.
Janavičy

Janavičy (transkribeerituna Janavitšõ, poola keeles Janowicze) on alev Valgevenes Viciebski oblastis Viciebski rajoonis. Alev on Janavičy külanõukogu halduskeskus.
Alevis asuvad keskkool, kultuurimaja ja raamatukogu. Ettevõtetest on Janavičys piimakombinaat. Alevis kavatsetakse käivitada ettevõte plastjäätmete taaskasutuseks. Vaatamisväärsusteks on XIX sajandi lõpus ehitatud mõisakompleks ja kirik aastast 1885.
Ajalugu.
Janavičy küla mainitakse esimest korda aastal 1511. XVIII sajandiks oli asulast saanud Pociejde suguvõsale kuuluv alev. Aastast 1772 esimese Poola jagamise tagajärjel Venemaa koosseisus. Aastast 1800 on teada, et alevis toodeti rauda. Aastal 1829 hakati valmistama kartongi, 1854 – jahu, aga aastal 1866 õlut. Alevis olid veel postijaam ja kõrts. Alevi lähedal oli samanimeline mõis, mille omanikuks olid aastast 1878 Dvarecki-Bogdanovitšid. Aastast 1897 on teada, et alevis oli nahatööstus, seal peeti kolm laata aastas. Aastast 1924 Valgevene NSV osa. Aastal 1933 rajati alevisse linatöötlemisvabrik.
Dolce Press

Dolce Press on aastal 2005 asutatud kirjastus, mis loodi eesmärgiga hakata välja andma Eestis ainulaadset lasteajakirja Mesimumm. 2006. aastal lisandus sellele veel teinegi ajakiri, koolieelikutele suunatud Nööps, mille väljaandmine lõpetati 2009. aastal.
Kirjastuse tootevalikust leiab lisaks ajakirjale Mesimumm ka raamatuid ning tähe- ja numbrikaarte lugema ja arvutama õppimiseks.
Vaata ka.
=Viited=
Komposter

Komposter on seade või kast komposti valmistamiseks.
2023. aasta Sõnause sõnavõistlusel pakuti kompostri tähenduses välja uudissõna "kõdusti", kuid rohketest tutvustusartiklitest hoolimata pole see uudissõna ametlikku keelekasutusse jõudnud.
Komposter (augustaja)

Komposter on seade piletite, talongide vms augustamiseks nende märgistamise eesmärgil.
Kompostreid kasutatakse näiteks ühissõidukites, et märgistada reisija sõidupilet kasutatuks.
Kompostriga augustamist nimetatakse komposteerimiseks ehk mulgustamiseks.